 - prijedlog-

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 940-01/20-01/03

URBROJ: 2186/12-02/02-20-02

Ivanec, 2020.

 Temeljem članka 35. stavka 2. i članka 391. stavka 1. Zakona o vlasništvu i drugim stvarnim pravima („Narodne novine“ br. 91/96., 68/98., 137/99., 22/00., 73/00., 114/01., 79/06.,141/06., 146/08., 38/09. i 153/09., 143/12, 152/14), članka 65. stavka 2. i članka 69. Zakona o sportu („Narodne novine“ br. 71/06, 150/08, 124/10, 124/11, 86/12, 94/13.) i članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), članka 64. Statuta Grada Ivanca („Službeni vjesnik Varaždinske županije“ br. 21/09, 12/13, 23/13 – pročišćeni tekst i 13/18) Gradsko vijeće Grada Ivanca, na sjednici održanoj 2020.g. , donosi

**O D L U K U**

**o načinu upravljanja i korištenja sportskih građevina**

**u vlasništvu Grada Ivanca**

**Članak 1.**

 Ovom se Odlukom uređuje način upravljanja i korištenja javnih sportskih građevina i drugih sportskih građevina u vlasništvu Grada Ivanca.

 Javnim sportskim građevinama smatraju se građevine koje su u vlasništvu Grada Ivanca, te se trajno koriste u izvođenju programa javnih potreba u sportu.

 Sportskim građevinama smatraju se uređene i opremljene površine i građevine u kojima se provode sportske aktivnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu odredbama posebnih propisa.

**Članak 2.**

 Ovisno o značenju za sport Grada Ivanca i načinu upravljanja javne sportske građevine i druge sportske građevine u vlasništvu Grada Ivanca (dalje u tekstu: sportske građevine) su:

* sportske građevine – predstavljaju građevine – nogometna igrališta s pratećim objektima – svlačionicama, uredskim – klupskim prostorijama, i športskim tribinama u Gradu Ivancu

**Članak 3.**

U poslove upravljanja sportskim građevinama ubrajaju se sljedeći poslovi:

* redovito, tekuće i investicijsko održavanje sportske građevine u građevinskom i funkcionalnom smislu, prema namjeni građevine, a posebno za provođenje programa javnih potreba u sportu Grada Ivanca;
* davanje u zakup ili podzakup dijelova sportske građevine za obavljanje sportske djelatnosti;
* davanje u zakup ili podzakup poslovnog prostora u okviru sportske građevine, sukladno posebnim propisima
* primjerena zaštita sportske građevine;
* određivanje i provođenje unutarnjeg reda u sportskoj građevini;
* primjerno osiguranje sportske građevine;
* obavljanje povremenih i godišnjih pregleda sportske građevine radi utvrđivanja njezinog stanja u građevinskom i funkcionalnom smislu;
* kontrola korištenja sportske građevine sukladno sklopljenim ugovorima;
* donošenje godišnjeg programa upravljanja sportskom građevinom;
* drugi poslovi koji, prema posebnim propisima, spadaju u upravljanje sportskom građevinom.

 Modernizacija i rekonstrukcija - kapitalno investiranje na sportskim građevinama provodi se u suradnji s vlasnikom objekta – Grad Ivanec.

 Ovisno o uvjetima nositelj investicijskih radova na sportskom objektu mogu biti i upravitelj i Grad Ivanec ovisno o prilikama i izvorima financiranja.

**Članak 4.**

 Način upravljanja i korištenja sportskih građevina uređuje se ovisno o njihovu značenju za sport na području Grada Ivanca i provođenju programa javnih potreba u sportu Grada Ivanca.

 Vlasnik sportske građevine I. kategorije iz članka 2. ove Odluke je Grad Ivanec, a daju se na upravljanje i korištenje sportskim udrugama s područja Grada Ivanca ( u daljnjem tekstu: upravitelj).

**Članak 5.**

 Upravljanje građevinama povjerava se na neodređeno vrijeme, a isto se može prekinuti:

* odlukom vlasnika, Grada Ivanca;
* prestankom rada ili promjenom djelatnosti udruge upravitelja;
* prestankom potrebe upotrebe i korištenja od strane upravitelja,

**Članak 6.**

 Način upravljanja i korištenja sportskih građevina iz članka 2. ove Odluke regulira se ugovorom između Grada i upravitelja iz članka 4. i 5. ove Odluke.

 Ugovor u ime Grada Ivanca sklapa Gradonačelnik, a u ime upravitelja ovlaštena osoba upisana u Registar udruga Republike Hrvatske.

**Članak 7.**

 Predmet upravljanja u pravilu je određena sportska građevina kao jedinstvena cjelina, odnosno svi zatvoreni i otvoreni prostori građevine, sportski i poslovni te prateći prostori i oprema, odnosno nogometna igrališta i prateća oprema, te uredske prostorije i prateća oprema.

**Članak 8.**

 Grad Ivanec upravljanje i korištenje sportskih građevina dodjeljuje temeljem javnog poziva.

 Javni poziv na upravljanje i korištenje športskih građevina s uvjetima i dokumentacijom potrebnom za ostvarivanje prava upravljanja i korištenja određene sportske građevine objavit će se na web stranicama i oglasnoj ploči Grada Ivanca.

 Temeljem zahtjeva iz javnog poziva i dokaza o ispunjavanju uvjeta navedenih u javnom pozivu, propisanih posebnim zakonom i ovom Odlukom, Gradonačelnik može povjeriti upravljanje i korištenje određene sportske građevine pravnim osobama iz članka 1. i 5. ove Odluke bez naknade, pod uvjetom da se u sportskoj građevini ne obavlja gospodarska aktivnost.

**Članak 9.**

Ocjena ekonomske i financijske učinkovitosti upravljanja i raspolaganja nogometnim stadionima i igralištima vršiti će se kroz ocjenu efikasnosti upravljanju i raspolaganju nogometnim stadionima i igralištima i to temeljem izvještaja koji sadrže podatke o slijedećem:

* podatke o ostvarenim prihodima po osnovi upravljanja i raspolaganja u koje ulaze prihodi i rashodi koji se odnose na ; redovito, tekuće i investicijsko održavanje sportske građevine u građevinskom i funkcionalnom smislu, prema namjeni građevine, a posebno za provođenje programa javnih potreba u sportu Grada Ivanca;
* podatke o ostvarenim prihodima od davanja u podzakup dijelova sportske građevine za obavljanje sportske djelatnosti;
* podatke o ostvarenim prihodima od ulaznica na sportske manifestacije ( natjecanja i dr.)
* rashodi za primjerenu zaštita sportske građevine;
* rashodi za provođenje unutarnjeg reda u sportskoj građevini;
* rashodi za osiguranje sportske građevine;
* rashodi za obavljanje povremenih i godišnjih pregleda sportske građevine radi utvrđivanja njezinog stanja u građevinskom i funkcionalnom smislu;
* ostali rashodi koji spadaju u upravljanje sportskom građevinom.

**Članak 10.**

O učincima upravljanja upravitelj je dužan jednom godišnje, a najkasnije do 31. ožujka dostaviti izvješće nadležnom upravnom tijelu za prethodnu godinu koje će sadržavati podatke propisane člankom 9. ove Odluke.

O podnesenom izvješću odnosno o vrednovanju istog s preporukama za daljnje učinkovito upravljanje dostaviti će se upravitelju mišljenje o podnesenom izvješću od strane Gradonačelnika.

**Članak 11**

 Međusobna prava i obveze između Grada Ivanca kao vlasnika sportske građevine i pravne osobe iz područja športa kojoj se povjerava športska građevina na upravljanje i korištenje regulirat će se Ugovorom o upravljanju i korištenju sportske građevine koji u ime Grada Ivanca sklapa Gradonačelnik, a u ime upravitelja osoba ovlaštena osoba upisana u Registar udruga.

**Članak 12.**

 Ugovorom se obvezuje upravitelj da športskom građevinom upravlja pažnjom dobrog gospodara.

 Upravitelj je dužan osigurati redovito funkcioniranje i tekuće održavanje cijele građevine a Ugovor se zaključuje na neodređeno vrijeme.

**Članak 13.**

 Ugovorom će se osobito obvezati upravitelja sportske građevine da sve sportske sadržaje građevine, kao i prateće sadržaje (svlačionice, spremišta za rekvizite i sve ostale dijelove u funkciji sporta) te opremu koja služi sportskoj djelatnosti, koristi za svoju sportsku djelatnost i za djelatnost sportskih udruga koje su ih do sada koristile kao i sportske udruge kojima to bude odobreno uz dogovorene uvjete.

**Članak 14.**

 Poslovni i drugi prostori sportske građevine koji nisu u funkciji obavljanja sportske djelatnosti, mogu se od strane upravitelja dati u podzakup i u njima se može obavljati samo ona djelatnost koja je dopuštena za lokaciju na kojoj se nalazi sportska građevina, temelje odluke vlasnika kojom će biti propisani uvjeti podzakupa.

 .

 Upravitelj je dužan prije pokretanja postupka davanja sportskih građevina iz stavka 2. ove Odluke pribaviti pisanu suglasnost Vlasnika, Grada Ivanca, kojom će biti utvrđeni uvjeti davanja prostora u podzakup

**Članak 15.**

Nadležno upravno tijelo ovlašteno je vršiti nadzor nad **,** načinom korištenje sportske građevine **,** održavanje **.** korištenje provođenje zaključenih ugovora o davanju u zakup i podzakup te investicijskim održavanjem građevine.

**Članak 16.**

 Grad Ivanca svojim Proračunom za svaku godinu, temeljem Programa javnih potreba u športu, ovisno o financijskim sredstvima može osigurati dio troškova redovitog upravljanja ili ulaganja u sportske objekte na području Grada Ivanca.

**ZAVRŠNE ODREDBE**

**Članak 17**.

 Ova Odluka stupa na snagu osam dana nakon objave u Službenom vjesniku Varaždinske županije.

 **PREDSJEDNICA GRADSKOG**

**VIJEĆA IVANEC**

 Ksenija Sedla Đunđek, mag.oec.